# בקבוק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בקבוקי זכוכית
בקבוק העשוי זכוכית צבעונית בעיצוב מיוחד

בקבוק הוא כלי קיבול בעל פיה צרה. מקור המילה בקבוק הוא אונומטופיה: חיקוי הצליל 'בק-בוק' הנשמע כשנוזל נשפך מפיו הצר של הבקבוק.

בקבוקים עשויים כיום בדרך כלל מחומר שקוף, זכוכית או פלסטיק. בימי קדם היו עושים את הבקבוקים משלל חומרים, כגון חרס, וצורתם הייתה כעין כד או צלוחית. מעור יצרו נאד - בקבוק העמיד במסעות.

בקבוקים משמשים בדרך כלל לאכסון נוזלים: תרופות, חלב, מים, אלכוהול, בושם, שמן, חומץ, ועוד.

בקבוקי זכוכית מיוצרים בדרך כלל מזכוכית שקופה. הצבע ירוק בקבוק הוא גוון ירוק כהה, בו צבועים בקבוקי בירה מסוימים. בקבוקי בירה אחרים וכן בקבוקי חומץ עשויים זכוכית חומה. תפקידה של זכוכית צבעונית הוא לסנן את קרני השמש בדרכן אל תכולת הבקבוק, כדי להגן עליה משינויים כימיים.

תחתיתו של בקבוק זכוכית עשוייה בדרך כלל זכוכית עבה ומעוותת. משקפיים בעלי עדשות עבות במיוחד מכונות לעיתים "תחתיות של בקבוק ערק".

בקבוקים מסוימים מיוצרים גם ממתכת. הבּרְוָזָה (פלסק באנגלית, באטה בעירק) הוא בקבוק קטן ושטוח, שייעודו נשיאה דיסקרטית של משקה חריף. הבקבוק מעוצב באופן מעוגל מעט, כדי שיצמד לגוף (למשל בתוך כיס פנימי של מעיל) בלי לבלוט.

  "ובעוד פאוזי שוקל, הוציא מישל בקבוק־כיס שטוח, שהיה מצוי תמיד בסמוך ללבו, וגמע שתי גמיעות ערק מן הבאטה (הברוזה); שכך כינויו של אותו בקבוקיס המלוּוה לו לאדם משלנו לכל מקום." (מישל עזרא ספרא, מאת אמנון שמוש).

מברשות לניקוי בקבוקים

בקבוק האכלה לתינוקות עשוי פלסטיק, בעל פטמת סיליקון ומכסה. על דפנותיו שנתות למדידת נפח הנוזל על מנת לאפשר מעקב אחר תזונת התינוק או הפעוט. מנוקה באמצעות מברשת מעוגלת.

## [עריכה] מיחזור

מתקני איסוף בקבוקי פלסטיק וזכוכית למיחזור

בשנות החמישים והשישים היו ממוחזרים בישראל בקבוקי חלב. הלקוחות היו משאירים בקבוקים ריקים על מפתנם, יחד עם כסף מזומן. החלבן היה עובר בשעות הבוקר המוקדמות, ומחליף את הבקבוקים הריקים בבקבוקים מלאים חלב. בתים שנבנו במחצית הראשונה של המאה העשרים היו נבנים לעיתים חלונות מיוחדים בצד הדלת, שיועדו להנחת בקבוקי חלב.

בשנות השבעים היו ממוחזרים בקבוקי משקה בישראל. הבקבוקים היו נרחצים, והיה נעשה בהם שימוש חוזר. בשיטה זו קיימת סכנה של זיהום, אם הבקבוק לא נרחץ כהלכה. מיחזור הבקבוקים הופסק למשך מספר עשרות שנים. המיחזור חודש בשיטה שונה לפי חוק הפיקדון ב-1 באוקטובר 2002.

## [עריכה] סכירת בקבוקים

פקקי בקבוקים מיוצרים בשיטות שונות ולמטרות שונות:

- פקק חד פעמי - לבקבוקי בירה ומשקאות אלכוהוליים תוססים אחרים
- פקק מחוזק בתילי מתכת - לבקבוקי שמפניה
- פקק פלסטיק בעל סגירה חוזרת - לבקבוקי משקאות קלים ומים מינרליים
- פקק שעם, עטוף יריעת מתכת - לבקבוקי יין. כיום מוחלף השעם לעיתים בחומר פלסטי, למשל ביין מסדרת הר חרמון.
- פקק שואב אוויר - לאטימת בקבוקי יין לאחר שימוש חלקי.
- פקק ספורט - ניתן לפתיחה באמצעות השיניים בלבד. משווק כמיועד לספורטאים. מהווה גם פיה.

לעיתים מוחלף הפקק בפיה:

- פיית מזיגה ליין- למניעת נזילת היין על הבקבוק.
- פיטמת סיליקון ופקק מונע נזילה - לבקבוק האכלה לתינוק.
- פיית מזיגה לשמן/חומץ - לטפטוף כמויות קטנות ומדוייקות.

## [עריכה] שימושים מושאלים במושג "בקבוק"

- בקבוק תבערה, כפי שהוא מכונה כיום, או בקבוק מולוטוב, כפי שכונה במחצית המאה העשרים, מהווה כלי נשק.
- במתמטיקה, בקבוק קליין הוא יריעה תלת ממדית בעלת צד אחד במרחב ארבע ממדי, בדומה לטבעת מביוס, שהיא יריעה דו ממדית במרחב תלת ממדי, ולה צד אחד בלבד.
- בקבוק חם הוא מיכל גומי המכיל מים חמים ומיועד לשימושים רפואיים כגון הרגעת כאבי שרירים.

## [עריכה] קישורים חיצוניים

מיזמי קרן ויקימדיה |  |
ערך מילוני בוויקימילון: בקבוק
תמונות ומדיה בוויקישיתוף: בקבוקים

מקור: http://he.wikipedia.org../../../%D7%91/%D7%A7/%D7%91/%D7%91%D7%A7%D7%91%D7%95%D7%A7.html

קטגוריות: טכנולוגיה | כלים ומכשירים (מזון)

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Bamanankan
- Català
- Česky
- Dansk
- Deutsch
- Ελληνικά
- Esperanto
- Español
- Euskara
- فارسی
- Suomi
- Français
- Gàidhlig
- Bahasa Indonesia
- Íslenska
- Italiano
- 日本語
- Limburgs
- Plattdüütsch
- Nederlands
- Norsk (bokmål)
- Polski
- Português
- Русский
- Simple English
- Svenska
- Türkçe
- 粵語